1931 шықәсазы, раԥхьаӡа акәны, Аҟәа иаартын арҵара аҿҳәара 2 шықәса аманы амедицинатә техникум, ҟәшасгьы иа- ман амедицинатә техники аформацевти.
1935 шықәсазы амедицинатә техникум ииаган афельд- шер-акушер школ ҳәа. Уаҟа иазыҟанаҵон афельдшерцәеи аку- шерцәеи, арҵара аҿҳәара 4 шықәса аҭаны. Сентиабр мза 1955 шықәса рзы афельдшер-акушер школ ахьӡ ԥсахын амедицинатә ҵараиурҭа ҳәа. Иара убри ашықәсан иаартын аҩбатәи амеди- цинатә ҵараиурҭа афельдшер-лаборант изанааҭ ала, сентиабр мза 1957 шықәсазы арҭ аҵараиурҭақәа еидҵахеит, иагьахьӡхеит Аҟәатәи амедицинатә ҵараиурҭа ҳәа.
Аԥсны Аџьынџьтәылатә еибашьраан (1992–1993 шш.) ари аҵараиурҭа аус ауӡомызт, 1993 шықәса, ноиабр мза инаркны ау- сура хацнаркит. Сентиабр 12, 2000 шықәса рзы Аҟәатәи амедици- натә ҵараиурҭа ахьӡ ԥсахын Аԥсны Аҳәынҭқарра Агәабзиарахь- чара аминистрра иатәу «Аҟәатәи амедицинатә коллеџь» ҳәа.
Афакультетқәеи азанааҭқәеи:
- Амедиаҳәшьатә ус – амедиаҳәшьа.
- Ахәышәтәратә ус – афельдшер.
- Астоматологиеи аортопедиеи – ахаԥыцҟаҵаҩ, агигиенист.
- Акушертә ус – акушер.
- Алабораториатә ус – алобарант.
- Аԥҭекатә ус – аформацевт.
- Асанитариеи агигиенеи – агигиенист.
Арҵара 9–11 классқәа ирылгахьоу рзы:
арҵара аҿҳәара – 2 шықәсеи 10 мзи, 4 шықәсеи 10 мзи;
арҵара аформа – ҽынлатәи, ахә ахшәаарала;
азеиԥшнхарҭа – амаӡам.
Иаҭаху адокументқәа: аттестат, апаспорт, мамзаргьы аиразы аршаҳаҭга, афото Зх4 (6 ц.), амедицинатә шәҟәы (аформа 086), аҷкәынцәа рзы арратә комиссариат аҟынтәи ашәҟәы.